อยากถามว่า ประจำเดือนเมื่อเดือนธันวาคมมาเมื่อวันที่5 เเต่เดือนมกราคมยังไม่มาจนถึงวันนี้ค่ะ เมื่อวานมีอะไรกับแฟนเเละได้กินยาคุมฉุกเฉินแบบ1เม็ด อยากทราบว่าประจำเดือนจะมาไหมคะ
สวัสดีค่ะrin Pongpaewประจำเดือนที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกหากประจำเดือนครั้งนี้มาล่าช้ากว่าครั้งก่อนเกิน 35 วันแล้วนั้น ถือว่าช้าผิดปกติ และอาจมีสาเหตุมาได้จาก การใช้ยาคุมฉุกเฉินคือเป็นผลข้างเคียง แต่สุดท้ายแล้วก็ควรจะมา ไม่เกิน 35 วันจากครั้งก่อน สาเหตุอื่นๆเช่น การตั้งครรภ์ (หากมีเพศสัมพันธ์ไม่ได้ป้องกันมาก่อนหน้านี้) มีถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล เป็นต้นโดยจากที่กล่าวมา อาจจะไม่ใช่ผลข้างเคียงจากยาคุมฉุกเฉินแล้ว แนะนำยืนยันการตั้งครรภ์ โดยชุดตรวจครรภ์ทางปัสสาวะให้ผลบวกได้ตั้งแต่ 10-14 วันหลังปฏิสนธิค่ะ หากให้ผลลบ แต่รอบเดือนก็ไม่มาตามปกติ ควรไปยืนยันผลที่รพ.อีกครั้ง